wickkiey/tamil-wikipedia-markdown huggingface dataset:
# தி கோல்

**தி கோல்** (*The Goal*) என்ற நாவல் எலியஹு எம் கொல்ரட் என்பவரால் எழுதப்பட்டது. இது முதலில் 1984 இல் வெளியிடப்பட்டது மேலும் இரண்டு முறை திருத்தப்பட்ட மறுவெளியீடு செய்யப்பட்டுள்ளது. தமிழில் அஞ்சனா தேவ் என்பவரால் மொழி பெயர்க்கப்பட்டுள்ளது.  

## கதை அடிப்படை
இது ஒரு கற்பனை கதை. ஒரு தொழில்சாலையில் புதிய அதிகாரியாக பொறுப்பேற்ற ஒருவர் நலிந்துகிடக்கும் இக்கட்டான சூழ்நிலையில் இருந்து எப்படி மீட்டு எடுக்கிறார் என்பதே கதை.  

## பாத்திரம்
- அலெக்ஸ் ரோகோ, - முக்கியக் கதாபாத்திரம் , உற்பத்தி ஆலை மேலாளர்
- பில் பீச் - பிரிவு துணைத் தலைவர்
- பிரான் - அலெக்ஸ் செயலாளர்
- யோனா - ஆலோசகர்
- லூ - தலைமை கணக்காளர்
- ஸ்டேசி - ஆலை சரக்கு மேலாளர்
# நாப்டிஃபைன்



**நாப்டிஃபைன்** (*Naftifine*, வணிகவியல் குறியீட்டுப் பெயர் **நாப்டின்**, *Naftin*) என்பது ஒரு பூஞ்சை எதிர்ப்பு மருந்து வகை அல்லைலமீன் ஆகும். பாதப் படை, கவட்டைப்படை, உடற்படை போன்ற பூஞ்சை பாதிப்பு நோய்களைக் குணப்படுத்த இதைப் பயன்படுத்துகிறார்கள்.  

நாப்டிஃபைனின் மதிப்புமிக்க இச்செயல்பாட்டிற்கு துல்லியமான வழிமுறை அறியப்படவில்லை. ஆனால் சிகுவாலீன் 2,3 ஈப்பாக்சிடேசு நொதியைக் கட்டுபடுத்துவதன் மூலம் தேர்ந்தெடுத்த சில உயிரியல் தொகுப்பு வினைகளைத் தடுக்கிறது. இதன் அரைவாழ்வுக் காலம் 2 முதல் 3 நாட்கள் எனக் கணக்கிடப்பட்டுள்ளது.  

## தொகுப்பு
# குருத்துவம் (கத்தோலிக்கம்)

**குருத்துவம்** அருட்சாதனம் மூலம் மக்கள் குருவாக திருநிலைப்படுத்தப்படுகிறார்கள். குருக்களுக்கு மட்டுமே திருப்பலி நிறைவேற்றவும், அருட்சாதனங்களை வழங்கவும் அதிகாரம் உண்டு. கடவுளின் அழைப்பை பெற்றவர்கள் மட்டுமே குருத்துவம் அருட்சாதனம் பெறுவார்கள். குருத்துவ அருட்சாதனத்தை ஆயர் அல்லது அதற்கு மேல்நிலையிலுள்ள பேராயர், கர்தினால், திருத்தந்தை ஆகியோர் வழங்குவர்.  

## குருத்துவத்தின் மூன்று நிலைகள்
- திருத்தொண்டர்
- குரு
- ஆயர்
### திருத்தொண்டர்
குருவாக பயிற்சி பெறுபவர்கள் பயிற்சியின் இறுதியாண்டுக்கு முந்தியாண்டில் திருத்தொண்டர்களாக திருநிலைப்படுத்தப்படுகிறார்கள். திருத்தொண்டர்கள் திருமுழுக்கு, திருமணம், நோயில் பூசுதல் ஆகிய மூன்று அருட்சாதனங்களை வழங்க அதிகாரம் உண்டு.  

### குரு

கத்தோலிக்க திருச்சபையில் பெரும்பாலும் பங்குகளை நிர்வகிப்பவர்களாக உள்ளனர். கத்தோலிக்க திருச்சபை உயர்மறைமாவட்டம், மறைமாவட்டம், மறைவட்டம், பங்குதளம் என நிர்வாக பிரிவுகளாக பிரிக்கப்பட்டுள்ளது.  

### ஆயர்
*முதன்மை கட்டுரை: ஆயர்*  

மறை மாவட்டத்தின் தலைவராக ஆயர் செயல்படுகிறார். குருப்பட்டம் பெற்று 5 ஆண்டுகள் நிறைவடைந்த, 35-வயது நிரம்பிய, நன்மதிப்பை பெற்ற குரு ஒருவர் திருதந்தையால் ஆயராக நியமிக்கப்படுகிறார்.  

#### பேராயர்
#### கர்தினால்
*முதன்மை கட்டுரை: கர்தினால்*  

#### திருதந்தை
*முதன்மை கட்டுரை: திருத்தந்தை*  

திருச்சபையின் கண்கண்ட தலைவர் திருத்தந்தை ஆவார். திருத்தந்தை உரோமை உயர்மறைமாவட்டத்தின் ஆயராவார்.  

## ஆதாரங்கள்
குருத்துவம்  

குருத்துவம் அருட்சாதனம்
# திருமணம் (கத்தோலிக்கம்)



*இக்கட்டுரை கத்தோலிக்க கிறிஸ்தவர்களின் திருமணமுறை பற்றியது. இதர பயன்பாடுகளுக்கு திருமணம்*  

**திருமணம்** என்பது ஆணும் பெண்ணும் இணைந்து வாழ்வதற்கான வாழ்நாள் ஒப்பந்தம். இவ்வொப்பந்தம் தம்பதியர்களில் ஒருவர் இறக்கும்வரை ஒருவரை ஒருவர் கட்டுப்படுத்துகிறது.  

## திருமண வாக்குறுதி
இன்பத்திலும் துன்பத்திலும், உடல் நலத்திலும் நோயிலும் ஒருவருக்கொருவர் பிரமாணிக்கமாயிருந்து, வாழ்நாளெல்லாம் நேசிக்கவும் மதிக்கவும் தம்பதியர்கள் கடவுளின் முன்னிலையிலும், திருச்சபை முன்னிலையிலும் வாக்களிக்கின்றனர். மேலும் எவ்வித வற்புறுத்தலுமின்றி, முழு மனதுடன் இவ்வாக்குறுதி அளிக்கக் கடமைப்பட்டிருக்கின்றனர்.  

## திருமணத்தின் புனிதம்
திருமணம் கடவுளால் நிச்சியக்கப்படுகிறது. இதை குறித்து மாற்கு நற்செய்தியாளர் தனது நற்செய்தியில் 10-வது அதிகாரம் 6 முதல் 9 வரை உள்ள வசனங்களில் இயேசு கூறுதாக இவ்வாறு குறிப்பிடுகிறார்.  

*படைப்பின் தொடக்கத்திலேயே கடவுள், 'ஆணும் பெண்ணுமாக அவர்களைப் படைத்தார். இதனால் கணவன் தன் தாய் தந்தை விட்டுவிட்டுத் தன் மனைவியுடன் ஒன்றித்திருப்பான். இருவரும் ஒரே உடலாய் இருப்பர்.' இனி அவர்கள் இருவர் அல்ல; ஒரே உடல். எனவே கடவுள் இணைத்ததை மனிதர் பிரிக்காதிருக்கட்டும்" என்றார்.*  

சீராக்கின் ஞானநூலில் 26 அதிகாரம் 3ம் வசனத்தில் இவ்வாறு குறிப்பிடப்படுகிறது.  

*நல்ல மனைவியே ஒருவனுக்குக் கிடைக்கும் நல்ல சொத்து. ஆண்வருக்கு அஞ்சி நடப்போர் பெறும் செல்வங்களுள் ஒன்றாக அவளும் அருளப்படுவாள்.*  

## மணதம்பதியர்கள்
மணதம்பதியர்கள் இருவரும் திருமுழுக்க பெற்ற கிறிஸ்தவர்களாக இருக்க வேண்டும். மணதம்பதியர்களில் ஒருவர் கண்டிப்பாக கத்தோலிக்கக் கிறிஸ்தவராக இருக்கவேண்டும். எதிர்பாலினராக இருக்க வேண்டும்.  

## கடமைகள்
தம் பிள்ளைகளை நல்வழியில் வளர்க்க தம்பதியர்கள் கடமைப்பட்டிருக்கிறார்கள்.  

## ஆதாரங்கள்
திருமணம்  

திருமணமும் கத்தோலிக்கமும்  

திருமண ஒப்பந்தம்
# ஓமர் கய்யாம்


மிகப் பிரபலமான *மூன்று பள்ளித் தோழர்கள்* என்னும் கதைப்படி, கய்யாமுடன் இன்னும் இரண்டு பெயர் பெற்ற மாணவர்களும் படித்து வந்தனர். அவர்களில் ஒருவர் நிசாம்-உல்-முல்க். இவர் பின்னர் செல்யூக்கிட் பேரரசில் வாசிர் எனப்படும் பெரிய பதவியில் அமர்ந்தார். மற்றவர் ஹசன்-இ-சாபா. இவர் ஹஷ்ஷாஷின் மதப்பிரிவுக்குத் தலைவரானார். இம் மூவரும் நண்பர்களாயினர். நிசாம்-உல்-முல்க் வாசிர் ஆனதும், மற்ற இரு நண்பர்களும் அவரிடம் சென்று அவரிடம் உதவி கோரினர். ஹசன்-இ-சாபா தனக்கு அரசில் ஒரு பதவி கேட்டுப் பெற்றுக்கொண்டார். ஆனால் அவர் பேராசை கொண்டவராக தனக்கு உதவிய வாசிரை பதவியிலிருந்து அகற்றும் தோல்வியுற்ற சதியொன்றில் பங்குபற்றியதனால் பதவியில் இருந்து அகற்றப்பட்டார். ஓமர் கய்யாம் அடக்கமாகத் தனக்கு வசிப்பதற்கும், அறிவியலைக் கற்பதற்கும், தொழுவதற்கும் ஒரு இடம் மட்டுமே கேட்டார். இவருக்கு உதவிப் பணமாக ஆண்டுக்கு 1,200 மித்கால் பொன் கொடுக்கப்பட்டது. கய்யாம் இதைக் கொண்டே தனது எஞ்சிய காலத்தைக் கழித்தார்.
# செங்குத்துக் குலம்

கணிதத்தில் **செங்குத்துக் குலம்** (*orthogonal group*) என்பது ஒரு நிலைப்புள்ளியை மாற்றாமல் பாதுகாக்கும், தூரம்-காக்கும் உருமாற்றங்களின் குலமாகும். உருமாற்றங்களின் தொகுப்பு இக்குலத்தின் ஈருறுப்புச் செயலியாக அமைகிறது. பரிமாண யூக்ளிடிய வெளியில் ஒரு நிலைப்புள்ளியை மாற்றாமல் காக்கும், தூரம்-காக்கும் உருமாற்றங்களின் (சமஅளவை உருமாற்றங்கள்) குலம், பரிமாண செங்குத்துக் குலம்; இதன் குறியீடு .  

மேலும் இக்குலம் செங்குத்து அணிகளின் குலமாக உள்ளது. இதன் செயலி ”அணிப்பெருக்கல்” ஆகும். ஒரு செங்குத்து அணியின் அணிக்கோவையின் மதிப்பு அல்லது ஆகும். அணிக்கோவையின் மதிப்பை ஆகக் கொண்டுள்ள செங்குத்து அணிகளின் குலம் **சிறப்பு செங்குத்து குலம்** என அழைக்கப்படுகிறது. இதன் குறியீடு SO(*n*). இன் உட்குலமாக SO(*n*) அமையும்.,  

செங்குத்து குலத்திலுள்ள உருமாற்றங்கள் இரு பரிமாணத்தில் ஒரு புள்ளியைப் பொறுத்த சுழற்சியாகவும், முப்பரிமாணத்தில் ஒரு கோட்டைப் பொறுத்த சுழற்சியாகவும் இருப்பதால் செங்குத்துக் குலமானது **சுழற்சி குலம்** என்றும் அழைக்கப்படுகிறது,  

## ஒற்றை, இரட்டைப் பரிமாணம்
ஒற்றை, இரட்டைப் பரிமாண செங்குத்துக் குலங்களின் அமைப்பு அப்பரிமாணங்களின் தன்மையைக் குறித்து சிலவகைகளில் மாறுபடும். எடுத்துக்காட்டாக, -மெய்யெண் களத்தில் நிகழும் ஆதியைப் பொறுத்த எதிரொளிப்பு, இரட்டைப் பரிமாணங்களில் திசைப்போக்கைப் பாதுகாப்பதாகவும், ஒற்றைப் பரிமாணங்களில் எதிராக்குவதாகவும் உள்ளது. இந்த வேறுபாட்டை வலியுறுத்துவதற்காகச் செங்குத்து குலங்கள் , ( or ) எனக் குறிக்கப்படுகின்றன.  

## வடிவவியல் விளக்கம்
இன் சமவளவை உருமாற்றங்களை உறுப்புகளாக் கொண்டது யூக்ளிடிய குலம் . செங்குத்துக் குலம் , யூக்ளிடிய குலத்தின் உட்குலமாக இருக்கும். யூக்ளிடிய குலத்திலுள்ள உருமாற்றங்களில், ஆதியை மாற்றாமல் நிலையானதாகக் கொண்ட உருமாற்றங்களாலானது செங்குத்துக் குலம்.  

:.  
மையத்தை ஆதியாக எடுத்துக்கொண்டால், கோளம் அல்லது -கோளம் மற்றும் கோள சமச்சீர் கொண்ட அனைத்துப் பொருட்களின் சமச்சீர் குலமாக செங்குத்துக் குலம் இருக்கும்.
# பன்னாட்டு சுழற் சங்கம்

**பன்னாட்டு ரோட்டரி சங்கம்** என்னும் **பன்னாட்டு சுழற் சங்கம்** (Rotary International) என்பது சமூக சேவையை நோக்கமாகக் கொண்ட ஒரு பன்னாட்டுச் சங்கமாகும். இது உலகில் நல்லெண்ணம், அமைதி ஆகியவற்றை உருவாக்க உதவும் பொருட்டு வணிகர் மற்றும் தொழிலதிபர்கள் ஆகியோரால் உருவாக்கப்பட்ட ஒரு மதச்சார்பற்ற, நிறம், இனம், மதம், பால், அரசியல் சார்பற்ற அனைத்து மக்களுக்கும் பொதுவான ஒரு திறந்த அமைப்பு ஆகும். உலகம் முழுவதும் 34.282 சங்கங்களும், 1.2 மில்லியன் உறுப்பினர்களும் உள்ளனர். ரோட்டரி கிளப் உறுப்பினர்கள் **ரோட்ரியன்ஸ்** என்று அழைக்கப்படுகின்றனர். இதன் உறுப்பினர்கள் பொதுவாக வாரத்திற்கு ஒரு நாள் விருந்துடன் சந்திக்கின்றனர் அச்சமயத்தில் தங்கள் சேவை, இலக்குகள், பணிகள் போன்றவற்றைப் பற்றி விவாதிக்கின்றனர். ரோட்டரியின் முதன்மைக் குறிக்கோள் "தன்னைவிட மேலானது சேவை" என்பது; அதன் இரண்டாம் பொன்மொழி, "மிகச்சிறந்த இலாபம் என்பது சேவையே ஆகும்." என்பது  
.  
## வரலாறு
முதல் ரோட்டரி சங்கம் உருவாக்கியவர் **பால் பி ஹாரிஸ்** என்பவராவார். மூன்று வர்த்தக நண்பர்களுடன் சிகாகோ நகரில் உள்ள டியர்பார்ன் தெருவில் உள்ள ஹாரிசின் நண்பர் கஸ்டவ் ஈ லோஹிர் என்பவரின் அலுவலகத்தில், பிப்ரவரி 23, 1905 அன்று கூடி சங்கத்தைத் துவக்கினர். In addition to Harris and Loehr (a mining engineer and freemason) இச்சங்கத்துக்கு உறுப்பினர்கள் ரோட்டரி கிளப் என்ற பெயரை தேர்ந்தெடுத்தனர். துவக்கத்தில் இவர்கள் ஒருவொருவர் அலுவலகங்களில் அடுத்த வந்த வாராந்திர சங்கக் கூட்டங்கள் சுழற்சி முறையில் நடத்தப்பட்டன. துவக்கப்பட்ட ஒரு ஆண்டுக்குள், சிகாகோவில் சங்கம் வளர்ந்து பெரிய ஆனது இதனால் ஒரு பொதுவான இடத்தில் வாராந்திர கூட்டங்களை நடத்தத் துவக்கினர்.  

அடுத்தடுத்த நான்கு ரோட்டரி சங்கங்கள் ஐக்கிய அமெரிக்காவின் மேற்கு நகரங்களான சான் பிரான்சிஸ்கோ , பின்னர் ஓக்லாண்ட் , லாஸ் ஏஞ்சல்ஸ் , சியாட்டில் . ஆகிய இடங்களில் துவக்கப்பட்டன.அமெரிக்காவில் ரோட்டரி கிளப்புகள் தேசிய கூட்டமைப்பு 1910இல் உருவானது.22 பிப்ரவரி 1911 அன்று ரோட்டரி கிளப் டப்ளின் முதல் கூட்டம், அயர்லாந்தின் டப்ளினில் நடைபெற்றது. ஐக்கிய அமெரிக்காவுக்கு வெளியே முதன் முரலில் சோட்டரி சங்கம் 1912இல் கனடாவில் வினிபெக் நகரில் நிறுவப்பட்டது. To reflect the addition of a club outside of the United States, the name was changed to the International Association of Rotary Clubs in 1912.  

கியூபாவில் 1916இலும், 1919 இல், பிலிப்பைன்சிலும், இந்தியாவில் 1920லும் சங்கங்கள் துவக்கப்பட்டன.  

1925 களில், சங்க உறுப்பினர்கள் எண்ணிக்கை 20,000 க்கும் மேல் தாண்டி சங்கங்களின் எண்ணிக்கையும் 200ஆக உயர்ந்தது.  

## மேற்கோள்
# அல்லைல் ஆல்ககால்


முதன்முதலில் 1856 ஆம் ஆண்டு ஆகசிடே கேயவர்சு மற்றும் ஆகத்து ஆஃப்மான் ஆகியோர் அல்லைல் அயோடைடில் இருந்து சோப்பாக்குதல் முறையில் அல்லைல் ஆல்ககால்  
பொதுவாக அல்லைலிக் சேர்மங்களை செலினியம் டையாக்சைடு முன்னிலையில் அல்லைலிக் ஆக்சிசனேற்றம் அடையச் செய்து அல்லைல் ஆல்ககால் தயாரிக்கிறார்கள்.  

## பயன்கள்

தொகுப்பு முறையில் கிளிசரால் தயாரிக்கும்போது அல்லைல் ஆல்ககாலை கிளைசிடால் என்ற வேதியல் இடைநிலையாக மாற்றி பயன்படுத்துகிறார்கள். இதைத்தவிர கிளைசிடைல் ஈதர், கிளைசிடைல் எசுத்தர், கிளைசிடைல் அமீன்கள் தயாரிக்கவும் இது பயனாகிறது. டையல்லைல் தாலேட்டு போன்ற பலபடியாகும் எசுத்தர்கள் தயாரிக்கவும் பயன்படுகிறது .  

## பாதுகாப்பு

தொடர்புடைய மற்ற ஆல்ககால்களை விட அல்லைல் ஆல்ககால் நச்சுத்தன்மை மிகுந்தது. இதனுடைய நச்சுத்தன்மை வாயில் வரம்பு மதிப்பு மில்லியனுக்கு 2 பகுதிகள் ஆகும். இது கண்ணீர் புகைகுண்டாகவும் அறியப்படுகிறது .
# இசிகாரா சோதனை



**இசிகாரா நிறச் சோதனை** (*Ishihara Test*) என்பது சிவப்பு-பச்சை நிறமுணர் குறைபாடுகளைக் கண்டறியப் பயன்படும் நோய் ஆய்வுச் சோதனை. இதனை வடிவமைத்த டோக்கியோ பல்கலைக்கழகப் பேராசிரியரும் மருத்துவருமான ஷிநோபு இஷிஹாரா என்பவரின் பெயரிலே இச்சோதனை வழங்கப்படுகிறது. இசிகாரா இச்சோதனைகளை முதலில் 1917-இல் வெளியிட்டார்.  

## இசிகாரா தட்டுகள்
**இசிகாரா தட்டுகள்** என்று குறிக்கப்படும் பல நிறத் தட்டுகளை இச்சோதனை கொண்டிருக்கும். இதன் ஒவ்வோர் தட்டும், சீரற்ற முறையில் பரப்பப்பட்ட பல வண்ணங்கள் அளவுகளிலான வட்டப் புள்ளிகளைக் கொண்டிருக்கும். இது போல் பரப்பப்பட்டுள்ள புள்ளிகளுக்கிடையில் இயல்பான நிறப்பார்வை உடையோருக்கு ஒரு எண்ணோ வடிவமோ தெளிவாகத் தெரியும். சிவப்பு-பச்சை நிறப்பார்வை குறைபாடு உடையோருக்கு அவை அரைகுறயாகவோ முற்றிலுமாகவோ தெரியாமல் போகலாம். இச்சோதனை முழுவதாக 38 தட்டுகளைக் கொண்டது. எனினும் ஒரு சில தட்டுகளைக் கடக்கும்போதே குறைபாடுகளைத் தெளிவாக அடையாளம் காணலாம். 24 தட்டுகள் மட்டுமே கொண்ட சிறிய சோதனைகளும் பயன்பாட்டில் உண்டு.  

பலவாறான சோதனைகளுக்காக, இத்தட்டுகள், பின்வருமாறு, வெவ்வேறு விதமாக வடிவமைக்கப்பட்டுள்ளன:  
- உருமாற்றத் தட்டுகள்: நிறப்பார்வை குறை உடையோரும், இயல்பான நிறப்பார்வை உடையோரும் வெவ்வேறு உருவங்களைக் காணுமாறு வடிவமைக்கப்பட்டவை.
- மறையும் தட்டுகள்: இயல்பான நிறப்பார்வை உடையோர் மட்டுமே உருவத்தை அடையாளம் காணுமாறு வடிவமைக்கப்பட்டது.
- எண் ஒளித்துவைக்கப்பட்ட தட்டுகள்: நிறப்பார்வை குறை உடையோர் மட்டுமே உருவத்தை அடையாளம் காணுமாறு வடிவமைக்கப்பட்டது.
- நோய் ஆய்வு தட்டுகள்: நிறக்குறையின் வகையையும் (பச்சை-சிவப்பு நிறக்குறை அல்லது பச்சை நிறமுணரா குறை) தீவிரத்தையும் தீர்மானிக்க வடிவமைக்கப்பட்டது.

## இவற்றையும் காண்க
- நிறக்குருடு
# மைத்திரி நடவடிக்கை


**மைத்திரி நடவடிக்கை** (அலுவல்ரீதியான பெயர்: Operation Maitri) என்பது 2015 நேபாள நிலநடுக்கத்தினையடுத்து இந்திய அரசும், இந்திய ராணுவமும் மேற்கொண்ட மீட்பு மற்றும் நிவாரண நடவடிக்கையாகும். நிலநடுக்கம் நிகழ்ந்த 15 நிமிடங்களில் இந்தியா தனது நடவடிக்கைகளை தொடங்கியது.  

## மருத்துவ உதவிகள்
நேபாளத்தில் முகாமிட்டுள்ள இந்திய மருத்துவக்குழு, 65 அறுவைச் சிகிட்சைகளை செய்துமுடித்துள்ளது. காயமடைந்த 540 பேருக்கு சிகிட்சை அளித்துள்ளது  

## காலக்கோடு
### 25 ஏப்ரல் 2015
தேசிய பேரிடர் மீட்புப் படையினைச் சேர்ந்த 10 குழுக்களும், மோப்ப நாய்களும் மதிய வேளையில் நேபாளத்தை அடைந்தன. உணவு, கூடாரங்கள் அடங்கிய 43 டன் நிவராணப் பொருட்களை இந்தியா அனுப்பியது.  

### 26 ஏப்ரல் 2015
மைத்திரி நடவடிக்கை தொடங்கியது. இந்திய விமானப்படை, நேபாளத்தில் வாழும் ஏறத்தாழ 500 இந்தியர்களை சனிக்கிழமை இரவில் தனது விமானங்களின் மூலமாக இந்தியாவுக்கு கொண்டுவந்தது.  

மருத்துவர்கள், செவிலியர், பொறியியல் செயற்படையினர், பேரிடர் மீட்புப் படையினர் இவர்களோடு மருத்துவக் கருவிகள், போர்வைகள், கூடாரங்கள் ஆகியன நேபாளம் செல்லும்பொருட்டு 10 விமானங்கள் ஏற்பாடு செய்யப்பட்டன.  

நாளின் இறுதிக்குள் 10 டன் போர்வைகள், 50 டன் குடிநீர், 22 டன் உணவுப் பொருட்கள், 2 டன் மருந்துப் பொருட்கள் என நிவாரண உதவிப் பொருட்களை காத்மாண்டு நகருக்கு இந்தியா அளித்தது. ஆயிரத்துக்கும் மேற்பட்ட பேரிடர் மீட்புப் படையினர், இந்தியர்களை சாலை வழியாக வெளியேற்றும் பணியில் ஈடுபடுத்தப்பட்டனர். இதற்காக 35 பேருந்துகள் பயன்படுத்தப்பட்டன. வெளிநாட்டவர்கள் இந்தியா வந்து பின்பு அவர்களின் நாடுகளுக்கு திரும்பும்வகையில் நல்லெண்ண விசாக்களை வழங்கும் பணியினை இந்தியா தொடங்கியது இந்திய இரயில்வே வழங்கிய 1 இலட்சம் குடிநீர் பாட்டில்கள் இந்திய விமானப் படையின் மூலமாக நேபாளத்துக்கு கொண்டு செல்லப்பட்டது.  

### 27 ஏப்ரல் 2015
இந்த நாளின் காலை வரை, ஏறத்தாழ 1935 இந்தியர்களை 12 விமானங்கள் மூலமாக இந்திய விமானப் படை வெளியேற்றியது இடிபாடுகளை அகற்றவும், சாலைகளை செம்மைப்படுத்தவும் பொறியியல் செயல்வீரர்கள் அடங்கிய 10 குழுக்களை அனுப்புவதென இந்திய இராணுவம் முடிவெடுத்தது. மருத்துவக் குழுக்களுக்கு உதவும்வகையில் ஆக்சிஜன் உருளைகள் கொண்டுசெல்லப்பட்டன. தனது நாட்டினரை நேபாளத்திலிருந்து பத்திரமாக வெளியேற்ற உதவுமாறு ஸ்பெயின் விடுத்த கோரிக்கைக்கு இந்தியப் பிரதமர் உறுதியளித்தார்.
# அலைகற்றைத் திணறடித்தல்


**அலைக்கற்றைத் திணறடித்தல்** (*bandwidth throttling*) என்பது ஓர் இணையச் சேவை வழங்கி வேண்டுமென்றே இணையச் சேவையை மந்தப்படுத்தும் செயலைக் குறிக்கும். தகவல் தொடர்புப் பிணையங்களில் ஏற்படும் போக்குவரத்தை நெறிப்படுத்தும் முயற்சிகளிலும் அலைக்கற்றை நெரிசலைக் குறைக்கும் முயற்சிகளிலும் பயன்படுத்தப்படும் ஓர் எதிர்வினை நடவடிக்கையாகக் கருதப்படுகிறது. இவ்வாறு திணறடிக்கும் செயல் வலைப் பிணையத்தின் பல்வேறு இடங்களில் நேரலாம். ஒரு குறும்பரப்பு வலையமைப்புகளில் வழங்கி முறிவுகளைத் தடுக்கவும், வலைய நெரிசலைக் குறைக்கவும் கணினி நிர்வாகி அலைக்கற்றை திணறடித்தலைப் பயன்படுத்தலாம். சற்றே பரந்த அளவில், ஒரு இணையப் பயனரின் அலைக்கற்றை பயன்பாட்டைக் குறைக்க வேண்டி இணையச் சேவை வழங்கி அலைக்கற்றையைத் திணறடிக்கலாம்.
# இந்தியாவில் இணைய சமத்துவம்



ஏப்ரல் 2015 வரையில் **இந்தியாவில் இணைய சமத்துவத்தை** நிர்வகிக்கும் சட்டம் எதுவும் இயற்றப்படவில்லை. இணைய சமத்துவம் என்பது இணையத்தில் பயனர்கள், அவர்கள் நாடும் பொருள், வலைதளம், பயன்படுத்தும் கருவிகள், இயக்கி, வலைபீடம் முதலியவற்றின் அடிப்படையில் வேற்றுமை பாராட்டாமல், வெவ்வேறு விதமான கட்டணங்கள் வசூலிக்காமல் அனைவரையும் சமமாக பாவிக்க வேண்டும் என்ற கொள்கை . ஏற்கனவே இந்திய இணையச் சேவை வழங்கிகளால் இணைய சமத்துவக் கொள்கை மீறல்கள் நிகழ்த்தப்பட்டுள்ளன.  

*ஓவர் தி டாப் (ஓ.டி.டி) சேவைகளுக்கான ஒழுங்குமுறை கட்டமைப்பு* தொடர்பான கலந்தாய்வு அறிக்கையை இந்தியத் தொலைத்தொடர்பு ஒழுங்குமுறை ஆணையம் பொதுமக்களின் கருத்துக்காக 2015 மார்ச்சில் வெளியிட்டுள்ளது. இவ்வறிக்கை ஒருதலைப் பட்சமாக விளங்குவதாகவும், குழப்பங்கள் நிரம்பியதாகவும் இருப்பதாகக் கடுமையாக விமரிசிக்கப்பட்டுள்ளது. இந்திய இணைய பயனர்களிடமிருந்தும், பல அரசியல் தலைவர்களிடமிருந்தும் இவ்வறிக்கைக்கு எதிராக கண்டனங்கள் எழுந்துள்ளன.
# தரவு பாகுபாடு


**தரவு பாகுபாடு** என்பது, சேவை வழங்கி, குறிப்பிட்ட தகவல்களை மட்டும் தேர்ந்தெடுத்து வடிகட்டுவதைக் குறிக்கும். இணைய சமத்துவம் குறித்த அண்மைக்கால விவாதங்களில் முக்கிய விவகாரமாக இது கருதப்படுகிறது. இணைய சமத்துவத்தைக் கருத்தில் கொண்டு தரவு பாகுபாட்டை இரு கோணங்களில் அணுக வேண்டும். ஒன்று வாடிக்கையாளர்களை எவ்விதத்திலும் பாதிக்காத வகையில் சிக்கனம் வேண்டி செய்யப்படும் பாகுபாடு; மற்றொன்று நேர்மையற்ற வகையில் வணிக நோக்கத்திற்காக செய்யப்படும் ஒருதலை பட்சமான பாகுபாடு. ஒரு பிரிவு வாடிக்கையாளகளுக்கு ஆதரவாகவும் மற்றொரு பிரிவுக்கு எதிராகவும் தரவுகளைப் பகுப்பதைத் தவிர்ப்பதாக, அனைவருக்கும் ஒன்றுபோல் சேவை வழங்குவதாக, ஒன்றுபோல் அணுகக்கூடியதாக பிணையத்தை அமைப்பதே பாரபட்சமற்ற பாகுபாடு வேண்டுவது.  

## இணைய சமத்துவம்

பாரபட்சமற்ற சமத்துவமான முறையில் தகவல் போக்குவரத்தை நடத்தும் கொள்கையே *இணைய சமத்துவம்* என்று குறிப்பிடப்படுகிறது. இது சட்டங்களிலோ நெறிமுறைகளிலோ வரையறுக்கப்படாத கொள்கை மட்டுமே.
# இணையக் கோடல்



**இணையக் கோடல்** என்பது, ஓர் இணையச் சேவை வழங்கி, இணையத்தில் கிடைக்கும் தகவல்களையோ இயக்கிகளையோ வேற்றுமையான தரத்திலும் விலைகளிலும் வழங்க இடம்தரும் இணைய சமத்துவத்தின் எதிர் கொள்கை. பென்ன் ஸ்டேட் பல்கலைக்கழகப் பேராசிரியரான ராப் ஃப்ரீட்மேன் இச்சொல்லாடலை உருவாக்கினார். தரவு பாகுபாடு, பிணைய மேலாண்மை உள்ளிட்டவை இக்கொள்கையோடு தொடர்புடைய பதங்கள்.
# போர் உலா (நாவல்)

**போர் உலா** விடுதலைப்புலிகளின் அமைப்பில், பசீலன் பீரங்கிப் படைப்பிரிவில் பணிபுரிந்த கப்டன் மலரவன் (லியோ, காசிலிங்கம் விஜித்தன்) என்ற இளைஞனின் பயணக்குறிப்புகள் அடங்கிய ஒரு புதினம் ஆகும். இப்புதினம் 1990 இல் இடம் பெற்ற மாங்குளம் இராணுவமுகாம் மீதான தாக்குதலின் அனுபவத்தையும், அந்த நேரத்தில் நடந்த களச்சூழலையும் அடிப்படையாகக் கொண்டு எழுதப்பட்டது. இவர் போரில் 1992 ஆம் ஆண்டு இறந்தார். அவர் இறந்த அடுத்த ஆண்டு இந்த நூல் வெளியானது. போர் உலாவின் ஆங்கில மொழி பெயர்ப்பை war journey என்ற பெயரில் என். மாலதி மொழிபெயர்த்தார். பென்குயின் வெளியீட்டாளர்களால் war journey வெளியிடப்பட்டது.  
தமிழில் ஐந்து தடவைகள் மீள் பதிப்பு செய்யப்பட்டது. போர் உலா இலங்கை இலக்கியப் பேரவையின் 1993 ஆம் ஆண்டிற்கான இலக்கியத் தேர்வில் சிறந்த நாவலுக்கான பரிசைப் பெற்றது. இலங்கையில் வெளியான சிறந்த நாவல்களுக்குள் ஒன்றாகவும் ஆய்வாளரினால் ஏற்றுக்கொள்ளப்பட்டது.  

இந்நூலில், தமிழீழ விடுதலைப் புலிகளின் தாக்குதல்களுக்குப் பின்னால் அவர்களால் மேற்கொள்ளப்பட்ட இரகசிய ஏற்பாடுகள், தாக்குதல் தொடர்பான தெளிவான விபரங்கள், போரில் ஏற்பட்ட தாங்க முடியாத இழப்புக்கள், போரில் சந்தித்த கடினங்கள், தமிழ் மக்களுடன் ஏற்பட்ட சில முரண்பாடுகள், தற்கொலைத் தாக்குதல்கள் போன்ற பல்வேறு விடயங்கள் பதிவு செய்யப்பட்டுள்ளன.
# சொக்கநாத மாலை

**சொக்கநாத மாலை**, ஒரு சமய நூல் ஆகும். மாயூரம் முத்துசாமிப்பிள்ளை என்பவரால் 1893 ஆம் ஆண்டு எழுதப்பட்ட பிரபந்த மாலையாகும். திருக்கைலாய பரம்பரைத் தருமபுரவாதீன மடாலயத்தில் உள்ள சொக்கநாதனைப் பாடியவை ஆகும். காப்பைத் தவிர்த்து 100 பாடல்களைக் கொண்டுள்ளது.  

- மதுரைத் திட்டம்
# எப்போதும் வென்றான்


**எப்போதும் வென்றான்** (ஆங்கிலம்:EPPODUMVENDRAN) இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டம், விளாத்திகுளம் சட்டமன்றத் தொகுதி, ஒட்டப்பிடாரம் ஊராட்சி ஒன்றியத்தில் இருக்கும் ஒரு ஊராட்சி. ஒட்டப்பிடாரம் வருவாய் வட்டத்தின் 3-ஆவது எண் கொண்ட வருவாய் கிராமம் (கிராம எண்: 3) ஆகும். இந்த ஊரில் **எப்போதும் வென்றான் நீர்த்தேக்கம்** என்னும் பெயரில் தூத்துக்குடி மாவட்டத்தின் இரண்டாவது பெரிய நீர்த்தேக்கம் அமைந்துள்ளது. வழிபாட்டுத் தலம் என எடுத்துக் கொண்டால், இங்கு சோலையப்பசாமி திருக்கோவில் உள்ளது. ‘எப்போதும் வென்றான்’ என்பதன் பெயர்க்காரணத்திற்காக சில வரலாறுகளை சொல்கிறார்கள். குறிப்பாக, பாஞ்சாலங்குறிச்சி பாளையத்தை ஆட்சிசெய்த வீரபாண்டிய கட்டபொம்மன் மன்னர் சேவல் சண்டையில் அதிக வெற்றிகளை குவிக்க உதவிய களமாக இந்த ஊர் இருந்துள்ளதாக சொல்கிறார்கள். இந்த ஊராட்சியில் அரசு உயர்நிலைப்பள்ளி ஒன்று உள்ளது. தனியார் சார்பில் பவர்பிளாண்ட் ஒன்றும், சில பஞ்சாலைகளும் உள்ளன.  

திருச்செந்தூர் முருகன் கோயிலில் இந்து சமய அறநிலையத்துறை பரிசோதனை அதிகாரியாக இருந்த சுப்பிரமணியம் 1980-ஆம் ஆண்டு நவம்பர் 26-ஆம் தேதி தான் தங்கியிருந்த அறையில் மர்மமான முறையில் இறந்து கிடந்தார். அப்போது மிகவும் பரபரப்பை ஏற்படுத்திய இந்த மர்மமரணம் குறித்த உண்மைத் தகவல்களை எம்.ஜி.ஆர் தலைமையிலான அரசு வெளியிட தயக்கம் காட்டிவந்தது. எனவே, இதனை கண்டித்து, அப்போதைய திமுக தலைவரும் முன்னாள் முதலமைச்சருமான கலைஞர் மு. கருணாநிதி 1982-இல் மதுரை முதல் திருச்செந்தூர்வரை 200 கி.மீ. தொலைவுக்கு ‘நீதி கேட்டு நெடும்பயணம்' என்ற நடைபயணத்தை மேற்கொண்டார். தமிழக அரசியல் வரலாற்றில் முக்கிய நடைபயணமாக கருதப்படும் இந்த பயணத்தை எப்போதும் வென்றான் கிராமத்தின் வழியாக மேற்கொண்ட கலைஞர், இந்த கிராமத்தில் சில மணிநேரம் ஓய்வும் எடுத்துள்ளார். இதுகுறித்து தன்னுடைய வாழ்க்கை வரலாற்று நூலான ‘நெஞ்சுக்கு நீதி’ தொகுப்பிலும் விரிவாக குறிப்பிட்டுள்ளார் கலைஞர் கருணாநிதி. அதோடு மட்டுமின்றி, தேர்தல் பரப்புரைகளின்போது, தூத்துக்குடி மாவட்டத்தில் ‘எப்போதும் வென்றான்’ என்று ஒரு கிராமம் இருக்கிறது என சொல்லி, அதேபோல ‘எப்போதும் வென்றான்களாக நாம் இருக்க வேண்டும்’ என பேசுவார் கலைஞர்.  

## அமைவிடம்
மதுரையிலிருந்து தூத்துக்குடி செல்லும் நான்கு வழி தேசிய நெடுஞ்சாலையில் எட்டையபுரத்திலிருந்து சுமார் 10 கி.மீ.தூரத்திலும், தூத்துக்குடியில் இருந்து சுமார் 27 கி.மீ.தூரத்திலும் அமைந்துள்ளது. கடல் மட்டத்திலிருந்து 225 மீட்டர் உயரத்தில் உள்ளது.  

## மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, இங்கு 828 பேர் வசிக்கின்றார்கள். இதில் ஆண்கள் 403, பெண்கள் 425 பாலின விகிதம் 960. எழுத்தறிவு பெற்றவர்கள் 372 பேர். இதில் 271 பேர் ஆண்கள்; 101 பேர் பெண்கள். எழுத்தறிவு பெற்றுள்ளோர் சதவீதம் 53.22. ஆறு வயதுக்குட்பட்டோர் மொத்தம் 129 ஆண் குழந்தைகள் 66,பெண் குழந்தைகள் 63 ஆவர்.  

## நிர்வாக அலகு
- மாவட்டம்: தூத்துக்குடி
- வருவாய் கோட்டம்: கோவில்பட்டி
- வட்டம்: ஓட்டப்பிடாரம்
- வருவாய் கிராமம்: எப்போதும் வென்றான்
- ஊராட்சி ஒன்றியம்: ஓட்டப்பிடாரம்
- ஊராட்சி மன்றம்(பஞ்சாயத்து): எப்போதும் வென்றான்
# விக்கிப்பீடியா:உங்களுக்குத் தெரியுமா/ஏப்ரல் 29, 2015


- **பழுப்பு மலை அணில்** இலங்கை, தமிழ்நாடு மற்றும் கேரளாவில் காணப்படும் ஒரு மிகப்பெரிய மர அணில் வகையாகும்.
- **நேரு அறிக்கை** என்பது பிரித்தானிய இந்தியாவில் இந்தியர்கள் எத்தகைய அரசியல் சீர்திருத்தங்களை விரும்புகிறார்கள் என்பதை காலனிய அரசுக்கு எடுத்துக்கூற 1929 ஆம் ஆண்டில் இந்திய விடுதலை இயக்கத்தினரால் வெளியிடப்பட்ட ஓர் அறிக்கை ஆகும்.
- **பழநியின் பெருங்கல் சவுக்கை** என்பது பழநியில் வாழ்ந்த பெருங்கற்கால மக்கள் பயன்படுத்திய காலக்கணிப்பு கட்டமைப்பாகும்.
# தேடல் நடுநிலைத்தன்மை


**தேடல் நடுநிலைத்தன்மை** என்பது தேடல் பொறிகள் தேடல் முடிவுகளை வழங்க வகுக்கும் திருத்தக் கொள்கைகளில், முடிவுகளின் விரிவு, நடுநிலை, பொருத்தம் போன்றவைத் தவிர்த்த வேறு காரணங்களைக் கருதக் கூடாது எனும் கொள்கையாகும். அதாவது ஒரு பயனர் தேடுபொறியிடம் ஏதேனும் வினவினால், அதன் வரம்பில் உள்ள மிகப் பொருத்தமான முடிவுகளை எவ்வித வளைவு நெளிவுக்கும் உட்படுத்தாமல், தொடர்பான முடிவுகளை ஒதுக்காமலும், தொடர்பற்ற முடிவுகளைத் திணிக்காமலும் வழங்க வேண்டும்.
# அயோடின் முப்புளோரைடு



**அயோடின் முப்புளோரைடு** (*Iodine trifluoride*) என்பது IF<sub>3</sub> என்ற மூலக்கூறு வாய்பாடு கொண்ட ஆலசனிடைச் சேர்மம் ஆகும். மஞ்சள்நிற திண்மமாக காணப்படும் இவ்வேதிப்பொருள் -28 பாகை செல்சியசு வெப்பநிலையில் சிதைவடைகிறது. தனிமங்களில் இருந்து தொகுப்பு வினையின் வழியாக இதைப் பெறமுடியும் ஆனால் மிகுந்த கவனத்துடன் செயல்படாவிட்டால் வினையின் இறுதியில் IF<sub>5</sub> உருவாகிவிடும் என்பதைக் கவனத்திற் கொள்ளவேண்டும்.  

## வினைகள்

F<sub>2</sub> – 45 பாகை செல்சியசு வெப்பநிலையில் CCl<sub>3</sub>F முன்னிலையில் அயோடினுடன் வினைபுரிந்து அயோடின் முப்புளோரைடைக் கொடுக்கிறது. குறைவான வெப்பநிலையில் புளோரினேற்ற வினையை மாற்று முறையாக கையாள முடியும். I<sub>2</sub> + 3XeF<sub>2</sub> → 2IF<sub>3</sub> + 3Xe. நிலைப்புத்தன்மை குறைவான சேர்மமாக இருப்பதால் அயோடின் முப்புளோரைடு தொடர்பான கூடுதல் விவரங்கள் அறியப்படவில்லை.  

## வேதிப்பண்புகள்
அயோடின் முப்புளோரைடு ஐந்து இலத்திரன் இணைகளைக் கொண்டுள்ளது. குளோரின் முப்புளோரைடு போலவே T-வடிவத்தில் காணப்படுகிறது என்று வலுவளவு ஓட்டு இலத்திரன் சோடிகளின் தள்ளுகைக் கொள்கை கணித்துள்ளது..
# அயோடின் முக்குளோரைடு


**அயோடின் முக்குளோரைடு** (Iodine trichloride ) என்பது I<sub>2</sub>Cl<sub>6</sub> என்ற மூலக்கூறு வாய்பாடு கொண்ட அயோடின் மற்றும் குளோரின் கலந்துள்ள ஆலசனிடை அல்லது இடை உப்பீனிச் சேர்மம் ஆகும். அடர்மஞ்சள்நிற திண்மமாக காணப்படும் இச்சேர்மம் I<sub>2</sub>Cl<sub>6</sub>, Cl<sub>2</sub>I(μ-Cl)<sub>2</sub>ICl<sub>2</sub>, என்று பாலமிடும் இரண்டு குளோரின் அணுக்களைப் பெற்று இருபடிச் சேர்மமாக காணப்படுகிறது  

அயோடினுடன் – 70 பாகை செல்சியசு வெப்பநிலையில் திரவநிலையில் உள்ள குளோரினை அதிகளவில் செலுத்துவதன் மூலமாக அயோடின் முக்குளோரைடைத் தயாரிக்க முடியும். உருகலில் இது கடத்தும் பண்புடன் இருப்பதால் வினையில் பிரிகைக்கான அடையாளம் தெரிகிறது  

:I<sub>2</sub>Cl<sub>6</sub> ICl<sub>2</sub><sup>+</sup> + ICl<sub>4</sub><sup>−</sup>  

திரவநிலையில் உள்ள அயோடினுடன் குளோரின் வாயுவை 105 பாகை செல்சியசு வெப்பநிலையில் சேர்த்து சூடுபடுத்தியும் அயோடின் முக்குளோரைடைத் தயாரிக்க முடியும்.  

அயோடின் முக்குளோரைடு ஓர் ஆக்சிசனேற்ற முகவராகச் செயல்படுகிறது. கரிமச் சேர்மங்களுடன் இணைய நேர்ந்தால் தீயை உருவாக்க வல்லதாக உள்ளது.
# நிக்கோல்-ரெயின் லெப்பாட்



**நிக்கோல்-ரெயின் லெப்பாட்** (*Nicole-Reine Lepaute*, 5 சனவரி 1723 – 6 டிசம்பர் 1788) என்பவர் பிரான்சு வானியலாளரும், கணிதவியலாளரும் ஆவார். இவர் பாரிசு வான்காணகத்தில் 1732 முதல் 1788 வரை பணியில் இருந்தார். ஹேலியின் வால்வெள்ளி 1759 ஏப்ரல் 13 இல் திரும்பத் தோன்றிய போது வியாழன் கோளும் காரிக் கோளும் புவியீர்ப்பால் அதை எவ்வளவு தொலைவு இழுக்கின்றன என்ற ஆய்வில் ஏ. சி. கிளாரட்டுக்குத் துணை புரிய லெப்பாட் அங்கு சேர்ந்தார். 1764 இல் நிகழ்ந்த சூரிய ஒளிமறைப்பை இவர் ஐரோப்பா முழுமைக்கும் பதிவு செய்தார். இப்பதிவுப்படம் பிரெஞ்சு அரசால் வெளியிடப்பட்டது.  

பிரெஞ்சு அறிவியல் புலங்களுக்கான கல்விக்கழகம் வெளியிட்ட’வானோடிகளுக்கும் கடலோடிகளுக்கும் பயன்படும் வான்குறிப்பு அட்டவணையை உருவாக்க 1759முதல்1774வரை இலாலண்டேவுடன் இணைந்து பணிபுரிந்தார். இவர் 1774முதல் 1783வரை ‘வான்பொருள் இருப்பு அட்டவணை’யின் (Astronomical Ephemeris) ஏழாம், எட்டாம் தொகுதிகளில் விண்மீன்களுடன் சூரியன், நிலா, கோள்களின் இருப்புகளையும் காட்டும் நுட்பத்தை உருவாக்கி 1784முதல்1792 வரையுள்ள பத்தாண்டுக் கால கட்டத்துக்கு அவற்றையும் அதில் இணைத்து வெளியிட்டார். இவரது நினைவாக சிறுகோள் ஒன்றுக்கு "7720 லெப்பாட்" எனவும், நிலவுக் குழி ஒன்றுக்கு "லெப்பாட்" எனவும் பெயரிடப்பட்டுள்ளது.
# யமுனோத்திரி



**யமுனோத்திரி** (Yamunotri) யமுனை ஆற்றின் பிறப்பிடமாகும். இது இந்தியாவின், இமயமலை கார்வால் மலைத்தொடரில் உத்தரகாண்ட் மாநிலத்தில் அமைந்துள்ள இந்துக்களின் புனித தலங்களில் ஒன்று. இங்கு அன்னை யமுனோத்திரி கோயில் உள்ளது. யமுனோத்திரி கடல் மட்டத்திலிருந்து 3293 மீட்டர் உயரத்தில், உத்தரகாசி மாவட்டத்தின் தலைமையிடமான உத்தரகாசி நகரத்திலிருந்து 30 கி. மீ., தொலைவில் உள்ளது. யமுனோத்திரி கோயில் அருகே வெந்நீர் ஊற்றுகள் உண்டு.  

## புவியியல்
உலக வரைபடத்தில் யமுனோத்திரி பாகையில் உள்ளது. உயரத்தில் அமைந்துள்ளது.  
## இதனையும் காண்க
- கங்கோத்திரி கோயில்
- பத்ரிநாத் கோயில்
- கேதார்நாத் கோயில்
- ஜோஷி மடம்
- அனுமான் சட்டி
# அயோடேட்டு



**அயோடேட்டு** (*Iodate*) என்பது அயோடிக் அமிலத்தினுடைய இணைப்புக் காரமாகும். அயோடேட்டு எதிர்மின் அயனியில் அயோடின் மூன்று ஆக்சிசன் அணுக்களுடன் பிணைக்கப்பட்டுள்ளது. இதனுடைய மூலக்கூறு வாய்பாடு IO<sub>3</sub><sup>−</sup> ஆகும். அயோடேட்டு அயனியின் மூலக்கூறானது முக்கோண பட்டைக்கூம்பு வடிவமைப்பு கொண்டுள்ளது.  

பெரயோடேட்டை தையோயீத்தருடன் சேர்த்து ஒடுக்க வினைக்கு உட்படுத்தி அயோடேட்டைத் தயாரிக்க முடியும். இவ்வினையில் சல்பாக்சைடு உடன்விளை பொருளாக கிடைக்கிறது.  

அயோடேட்டு குழுவைக் கொண்ட வேதிச் சேர்மங்கள் ஒரே வகையான பண்புகளுடன் உள்ளன. எடுத்துக்காட்டாக, சோடியம் அயோடேட்டு, (NaIO<sub>3</sub>), வெள்ளி அயோடேட்டு (AgIO<sub>3</sub>) மற்றும் கால்சியம் அயோடேட்டு (Ca(IO<sub>3</sub>)<sub>2</sub>) ஆகியனவற்றைக் கூறலாம். இவ்வகை அயோடேட்டுகள் பொதுவாக குளோரேட்டுகளை ஒத்திருக்கின்றன. அயோடினுக்குப் பதிலாக குளோரின் என்பது மட்டுமே வேறுபாடாக இருக்கின்றது.  

அமிலச்சூழலில் அயோடிக்கமிலம் உருவாகிறது. பொட்டாசியம் ஐதரசன் அயோடேட்டு (KH(IO<sub>3</sub>)<sub>2</sub>) என்பது பொட்டாசியம் அயோடேட்டு மற்றும் அயோடிக் அமிலத்தினுடைய ஒர் இரட்டை உப்பு ஆகும். அதேவேளையில் இது ஒரு அமிலமாகவும் இருக்கிறது. அயோடின் மணிப்பொறி வினையில் அயோடேட்டுகள் பயன்படுத்தப்படுகின்றன. பொட்டாசியம் அயோடைடு போலவே பொட்டாசியம் அயோடேட்டும், கதிரியக்க அயோடின் ஈர்ப்பை எதிர்க்கும் முற்காப்பு நடவடிக்கையில் பயன்படுகிறது.  

## ஆக்சி எதிர்மின்னயனிகள்

அயோடினால் −1, +1, +3, +5, அல்லது +7 என்ற ஆக்சிசனேற்ற நிலைகளை ஏற்க முடியும். மின்சுமை ஏதுமற்ற பலஅயோடின் ஆக்சைடுகள் அறியப்பட்டுள்ளன.  

| +7 |
| --- |
# ஜோனதன் ஸ்விப்ட்


**ஜோனத்தன் ஸ்விப்ட்** (*Jonathan Swift*, 30 நவம்பர், 1667 – 19 அக்டோபர், 1745) ஓர் ஆங்கில அயர்லாந்து எழுத்தாளரும், கவிஞரும், விகடகவியும், கட்டுரையாளரும், அரசியல்வாதியுமாவார். சிறிது காலம் டப்லினில் செயிண்ட் பாட்ரிக் தேவாலயத்தின் பாதிரியாராகப் பணியாற்றி பின் அதன் அதிகாரியுமானார். இவர் "கலிவரின் பயணங்கள்" என்ற உலகப் புகழ்பெற்ற புனைகதை மூலம் அறியப்படுகிறவர் ஆவார். *புத்தகங்களின் யுத்தம்*, *டிராப்பியரின் கடிதங்கள்* போன்றவை இவரது புகழ்பெற்ற பிற படைப்புகள் ஆகும்.  

## இளமை
ஜோனதன் ஸ்விப்ட் அயர்லாந்தில் உள்ள டப்லின் நகரத்தில் 1667- ஆம் ஆண்டில் பிறந்தார். இவரது தந்தை பெயரும் ஜோனதன் ஸ்விப்ட் ஆகும். இரண்டாவது குழந்தையாக இவர் பிறந்த ஏழு மாதங்களில் அதே வருடத்தில் தந்தை இறந்தார். இவரது தாய் ஹெரிக் ஆவார். 1688 ஆம் ஆண்டில் இரண்டாம் ஜேம்ஸ் பதவி துறந்ததைத் தொடர்ந்து கத்தோலிக்கக் கலகம் ஆங்கிலக் குடியுரிமைப் போர் வெடித்தது. நிலச்சுவான்தாரராக இருந்த தந்தையின் சொத்துகளை அரசு பறித்துக் கொண்டது. எனவே ஸ்விப்ட் அவரது தாயாருடன் அகதியாக இங்கிலாந்துக்குச் சென்றார். அங்கு சர் வில்லியம் டெம்பிள் பிரபுவின் நம்பிக்கைக்குரியவரும் தனது உறவினருமான குட்வின் என்பவரது பாதுகாப்பில் வளர்ந்து பின்னர் வில்லியம் டெம்பிள் பிரபுவின் செயலாளராகவும் ஆனார்.
# மண்வாசனை (அறிவியல்)



**மண்வாசனை** ( Petrichor) என்பது மழை நீர் உலர்ந்த மண் மீது விழும்போது ஏற்படும் வாசனையாகும். பல மனிதர்களுக்கு இந்த வாசனை பிடிக்கும். காய்ந்த மண் மீது மழைத்துளி படும்போது ஏற்படும் வேதிவினையால் இந்த வாசனை ஏற்படுகிறது.  

மண்ணில் வாழும் இழைபாக்டீரியாக்கள் என்கிற நுண்ணுயிர்கள் வெளியிடும் சியோச்மின் என்னும் சேர்மத்தால் இந்த வாசனை ஏற்படுகிறது. தங்கள் இனத்தைப் பெருக்கும் நோக்குடன் காய்ந்த மண்ணில் இவை தங்கள் வித்துக்களை வெளியிடுகின்றன. மழை பெய்யும்போது மண்ணில் வேகமாக விழும் நீர்த்துளிகளால் இவ்வித்துகள் மண்ணில் இருந்து சிதறி இனவிருத்திக்காகக் காற்றில் பயணிக்கின்றன. அவற்றுள் சில நம் மூக்கை வந்தடைகின்றன. இது அல்லாது மழை பெய்வதற்கு முன் ஒரு வாசனை வரும். அது ஓசோனின் வாசனையாகும்.  

மண்வாசனை, மரபணுக்கள் வழியாகக் கடத்தப்பட்டு மனிதர்களுக்குப் பிடித்தமான வாசனையாக உள்ளது.  
## மேற்கோள்
# இணைய சமத்துவச் சட்டம்



**இணைய சமத்துவச் சட்டம்** என்பது இணைய சமத்துவக் கொள்கையை வலியுறுத்தும் சட்டங்களையும், ஒழுங்கு முறைகளையும் குறிப்பதாகும்.  

அகண்டலைவரிசை சேவை வழங்கிகள் எந்தவொரு இணையப் பொருளடக்கங்களைத் தடுக்கவோ, பிணையத்தின் செயல்திறனைக் குறைக்கவோ எண்ணம் கொள்ளாத போது, இணைய சமத்துவத்தை வலிந்து செயல்படுத்தும் ஒழுங்குமுறைகள் தேவையற்றது என்று இணைய சமத்துவ வலியுறுத்தலுக்கு எதிரானோர் கூறுகின்றனர் அகண்டலைவரிசை வழங்கிகளின் வேற்றுமை பாராட்டலைத் தவிர்க்கும் தீர்வாக, தற்போது பல தரப்புகளிலும் அவர்களிடையே குறுகியிருக்கும் போட்டியை அதிகப் படுத்துவதே சிறந்தது என்று மேலும் அவர்கள் வாதிடுகின்றனர்..
# தரவு பொட்டல ஆழ் சோதனை


**தரவு பொட்டல ஆழ் சோதனை** (ஆங்கிலத்தில் *Deep packet inspection*; **டி.பி.ஐ**, **தரவு பொட்டல முழு சோதனை** மற்றும் **தகவல் பிரிப்பு** என்றும் வழங்கப்படும்) என்பது, கணினி பிணையங்களில் சோதனை முனைகளைக் கடக்கும் பொட்டலங்களின் தரவு பகுதிகளை (இயன்றபோது தலைப்பகுதியையும்) ஆய்ந்து, நெறிமுறை விலகிய பொட்டலங்கள், நச்சுநிரல்கள், எரித மின்னஞ்சல்கள், ஊடுருவல்கள் முதலியவற்றைத் தேடியோ, எவ்வகை பொட்டலங்கள் சோதனை முனையைக் கடக்கலாம் என்று வகுக்கப்பட்ட விதியின் அடிப்படையிலோ, வேறு இலக்கிற்கு பொட்டலத்தை திசைவிக்க வேண்டியோ, அல்லது புள்ளிவிவரங்களைச் சேகரிக்கவோ, அவற்றை வடிகட்டும் முறைகளுள் ஒன்று. ஐ.பி. பொட்டலங்கள் பல தலைப்பகுதிகளைக் கொண்டிருக்கும். பிணையக் கருவிகள் இயல்பான வெயல்பாட்டிற்கு இ.நெ.ப.4 தலைப்பகுதிகளின் முதல் தலைப்பகுதியை மட்டும் பயன்படுத்துவதே போதுமானது. அதன் இரண்டாம் தலைப்பகுதியைப் பயன்படுத்துவது மேலோட்டமான பொட்டல சோதனையாகக் கருதப்படுகிறது..
# மனித உரிமைகள் நாள்

ஐக்கிய நாடுகள் அவை 1948 ஆம் ஆண்டு டிசம்பர் 10 ஆம் நாள் **உலக மனித உரிமைப் பேரறிக்கை** என உலக மக்கள் அனைவருக்குமான வாழ்வுரிமைகளை பிரகடனப்படுத்தியது. அந்த நாளைக் குறிக்கும் வகையில் ஆண்டுதோறும் டிசம்பர் 10 ஆம் தேதி உலக நாடுகள் அனைத்தாலும் ”மனித உரிமை நாள்” கொண்டாடப்படுகிறது.  

1948 டிசம்பர் 10ஆம் நாள் ஒன்றுக்கூடிய ஐக்கிய நாடுகளின் பொது அவையால் அனைத்துலக மனித உரிமைகள் சட்டம் ஏற்றுக் கொள்ளப்பட்டதை பெருமைப்படுத்தும் பொருட்டு இந்நாள் கடைப்பிடிக்கப்படுகிறது. ஐ.நா.வின் பொது அவை நாடுகளுக்கும் தன்னார்வ நிறுவனங்களுக்கும் விடுக்கப்பட்ட வேண்டுகோளுக்கிணங்க 1950 முதல், டிசம்பர் 10 ஆம் நாள் மனித உரிமைகள் நாளாக கடைப்பிடிக்கப்படுகிறது.  

ஐக்கிய நாடுகள் அவையின் நிகழ்வுகளில் முதன்மையான இந்நாளில், நியூயார்கில் அமைந்துள்ள அதன் தலைமைப்பீடத்தில் முக்கிய நிகழ்வுகள் இடம்பெறுவது வழக்கமாகும். இந்நாளில் ஐந்தாண்டுக்கு ஒரு முறை வழங்கப்படும் மனித உரிமைகளுக்கான ஐக்கிய நாடுகளின் பரிசு வழங்கப்படும். மேலும் பல அரச மற்றும் அரச சார்பற்ற நிறுவனங்களும் இந்நாளில் பல முக்கிய நிகழ்வுகளை நடத்துவது வழக்கமாகும்.  

## நோக்கம்

ஒவ்வொரு தனி மனிதனும் தான் வாழ்வதற்கான உரிமையை பெறுவதும், மற்ற மனிதரையும் வாழ விடும் நெறிமுறையை உணர்த்துவதே இப்பிரகடனத்தின் முக்கியக் கருத்தாகும். எல்லா மனிதர்களும் சுதந்திரமானவர்களாகவும், உரிமையிலும், கண்ணியத்திலும் ஒருவருக்கொருவர் சமமானவர்கள் என்பதை இப்பிரகடனம் வலியுறுத்துகிறது. இனம், நிறம், பாலினம், மொழி, மதம், அரசியல், நாடு, சமுதாய தோன்றல், சொத்து, பிறப்பு அல்லது சமூக உயர்வு போன்ற எந்த வித வேறுபாடுகளும் இன்றி ஒவ்வொரு மனிதனும் வாழ்வதன் அவசியத்தையும் உணர்த்தவே இந்நாள் கொண்டாடப்படுகிறது.  

## வெளியிணைப்புகள்
- மனித உரிமைகள் நாள் (ஐநா)
# முடிவுடன்-முடிவிணை நெறிமுறை


**முடிவுடன்-முடிவிணை நெறிமுறை** (ஆங்கிலத்தில் *end-to-end principle*) என்பது மரபார்ந்த கணினி பிணைய வடிவமைப்பு நெறிமுறையாகும் . இக்கொள்கை ஒரு 1981 மாநாட்டு அறிக்கையில் ஜெரோம் ஹெச். சால்ஜர், டேவிட் பி. ரீட் மற்றும் டேவிட் டி. கிளார்க் ஆகியோரால் முதன்முதலில் வடித்து வழங்கப்பட்டது..  

}}
# அடுக்கு இணையம்



**அடுக்கு இணையம்** அல்லது **அடுக்கிவைத்த இணையம்** (ஆங்கிலத்தில் *Tiered Internet*) என்பது தொலைத்தொடர்பு வழங்கிகள் இணையப் போக்குவரத்தை பல அடுக்குகளில் பிரித்து நடத்த வழிவகை செய்ய உத்தேசிக்கப்பட்டுள்ள இணையக் கட்டமைப்பாகும். அதிவேக அடுக்குகள், ஒலி, ஒளிகளைப் பிரவகிக்கும் பெரு அகண்ட-அலைவரிசை இயக்கிகளைக் கொண்ட இணையதளங்களுக்கு என்று ஒதுக்கி தரப்படலாம்.
# ஆஸ்கர் ஷிண்ட்லர்



**ஆஸ்கர் ஷிண்ட்லர்** (Oskar Schindler 28 ஏப்ரல் 1908 - 9 அக்டோபர் 1974) என்பவர் ஒரு ஜெர்மனியர். இவர் தொழிலதிபர், உளவாளி, நாசிக்கட்சி உறுப்பினர் என அறியப்படுகிறார். இவர் இனப்படுகொலையில் இருந்து 1200 யூதர்களை காப்பாற்றியதற்காக நினைவுக் கூறப்படுகிறார்.  

ஜெர்மனியில் இட்லரின் நாசிக் கட்சி ஆட்சிக்கு வந்ததும், இவர் தன் வணிக ஆதாய நோக்கத்துக்காக அக்கட்சியில் சேர்ந்தார். போலந்து மீது இட்லர் 1939-ல் படையெடுத்து அதைக் கைப்பற்றினார். பிறகு ஷிண்ட்லரும் அங்கு போய் ஒரு சமையல் பாத்திரத் தொழிற்சாலையை விலைக்கு வாங்கி இராணுவத்துக்கு சமையல் பாத்திரம் தயாரிக்கும் ஒப்பந்தத்தைப் பெற்றார். அந்தத் தொழிற்சாலையில் குறைந்த சம்பளத்தில் யூதர்களை வேலைக்கு அமர்த்திக்கொண்டார். அங்கு நாஜிக்கலால் யூதர்கள் இனப்படுகொலை கொலை செய்யப்படுவதையும் கண்டு மனம் வருந்தி தன்னிடம் வேலை செய்யும் யூதர்களையாவது காப்பாற்ற வேண்டும் என முடிவெடுத்தார்.  

தனது பாத்திரத் தொழிற்சாலையை இராணுவத் தளவாட தொழிற்சாலையாக மாற்றிவிட்டதாக பொய்யாக அதிகாரிகளிடம் கூறி தன் தொழிற்சாலையை செக்கோஸ்லேவியாவுக்கு மாற்றவும் தனக்குத் தேவையான தொழிலாளிகளைத் தெரிவுசெய்து அழைத்துச் செல்லவும் இலஞ்சம் தந்து அனுமதி பெற்றார். பின் யூதத் தொழிலாளர்கள் அடங்கிய பட்டியல் ஒன்றைத் தயாரித்தார். 'ஷிண்ட்லர்ஸ் லிஸ்ட்' என வரலாற்றில் இடம்பெற்றுள்ள அந்த பட்டியலில் சுமார் 1,200 பேர் இருந்தனர். உயிரைப் பணயம் வைத்து அவர்களை செக்கோஸ்லேவியாவுக்கு அழைத்துச் சென்று அவர்கள் அனைவர் உயிரையும் காப்பாற்றினார்.  

இவர் செய்த உதவியை மறக்காமல் இவருக்கு யூதர்கள் இறுதி வரை நன்றியுடன் இருந்து உதவினர். 1968இல் இவருக்கு இஸ்ரேலில் சிவப்புக் கம்பள வரவேற்பு அளிக்கப்பட்டது. ஆஸ்கர் ஷிண்ட்லர் மறைந்தபின் அவரது விருப்பப்படி அவரது உடல் இஸ்ரேலில் உடல் அடக்கம் செய்யப்பட்டது.  

இவரது வாழ்க்கை நிகழ்வுகளைத் தழுவி ஸ்டீவன் ஸ்பீல்பர்க் இயக்கிய 'ஷிண்ட்லர்ஸ் லிஸ்ட்' என்ற திரைப்படத்தை எடுத்தார். இத்திரைப்படம் இத்திரைப்படம் 7 ஆஸ்கர் விருதுகளை வென்று புகழ்பெற்றது.
# ஓ. தணிகாசலம் செட்டியார்


திவான் பகதூர் **ஓ. தணிகாசலம் செட்டியார்** (திசம்பர் 1874 – சூலை 21, 1929) என்பவர் நீதிக்கட்சியின் முன்னோடித் தலைவர்களில் ஒருவர். வழக்குரைஞராக இருந்தார். பேச்சாற்றலும் வாதத் திறமையும் கொண்டவர். நீதிக்கட்சி சார்பில் சட்ட மன்ற மேலவையில் இரண்டு முறை உறுப்பினராக இருந்தார்.  

1919 இல் சென்னை மாநகராட்சிக் குழுவின் உறுப்பினராகத் தேர்ந்தெடுக்கப் பட்டார். 1925 இல் சென்னை மாநகராட்சி தலைவராகவும் தேர்ந்தெடுக்கப் பட்டார். அக்காலத்தில் நடந்த பிராமணரால்லாத மாநாடுகள் பலவற்றில் கலந்து கொண்டும் தலைமையேற்றும் செயல்பட்டார். நீதிக்கட்சித் தலைவர் சர் பிட்டி தியாகராயரோடு இணைந்து பணியாற்றினார்.  

அரசுப் பணியிடங்களைச் சமூக விகிதாச்சாரப்படி நிரப்பிப் பகிர்ந்தளிக்க வேண்டும் என்று 1921 ஆம் ஆண்டில் ஓ. தணிகாசலம் சென்னை சட்ட மன்ற மேலவையில் தீர்மானங்கள் கொண்டுவந்தார். அவை பிற்காலத்தில் 1928 ஆம் ஆண்டில் எஸ் முத்தையா முதலியார் கொண்டு வந்த வகுப்பு வாரி ஒதுக்கீட்டுக்கு அடிப்படையாக அமைந்தன.  

நீதித் துறையில் முனிசீப் நியமன அதிகாரத்தை அரசே ஏற்று செயல்படுத்தவேண்டும் என்று 1921 ஆம் ஆண்டில் தீர்மானம் கொண்டு வந்தார். சென்னையில் தியாகராயர் நகர் பகுதியில் ஒரு தெருவுக்கு இவருடைய பெயர் சூட்டப்பட்டுள்ளது என்பது குறிப்பிடத்தக்கது.  

## மறைவு
ஓ. தணிகாசலம் செட்டியார் தனது 54-ஆவது அகவையில் 1929 சூலை 21 இல் நீரிழிவு நோய் காரணமாகக் காலமானார்.
# டப்ஸ்மாஷ்



டப்ஸ்மேஷ் என்பது திறன்பேசிகளில் இயங்கக்கூடிய பயன்பாடாகும். இது காணொளிகளை உருவாக்கி பகிர அனுமதிக்கிறது. பரவலாகா அறியப்பட்ட ஒலிப்பதிவுகளை பதிவிறக்கி, அதற்கேற்ப நுகப்பாவைகளை செய்து, அதை தாம் பேசுவதைப்போல காட்ட முடியும். எடுத்துக்காட்டாக, திரைப்பட வசனத்தை பின்னணியில் ஓடவிட்டு, திரையில் நம் முகத்தை காட்டி நாமே பேசியதைப் போல காட்ட முடியும். தமிழ் உள்ளிட்ட பல மொழிகளிரல், பிரபலமான ஒலிப்பதிவுகள் உள்ளன. பயனர்கள் தங்களுக்கு தெரிந்த ஒலிப்பதிவுகளையும் பதிவேற்றலாம்.  

இது 2014, நவம்பர் 19ஆம் நாளில் வெளியானது.  

## மேலும் பார்க்க
- ஸ்னாப்சாட்

## இணைப்புகள்
- 
- Download on App Store
- Theappzine.com
# சோடியம் அயோடேட்டு


**சோடியம் அயோடேட்டு** *(Sodium iodate )* என்பது NaIO<sub>3</sub> என்ற மூலக்கூறு வாய்பாடுடன் கூடிய அயோடிக் அமிலத்தின் சோடியம் உப்பு ஆகும். இது ஒரு ஆக்சிசனேற்றியாகவும் ஆக்சிசன் ஒடுக்கிகளுடன் அல்லது எரியும் பொருட்களுடன் தொடர்பு கொள்ள நேரிடும்போது தீப்பிடித்து எரியக்கூடியதாகவும் உள்ளது.  

## தயாரிப்பு
சோடியம் ஐதராக்சைடு போன்ற சோடியத்தைப் பகுதிப்பொருளாகக் கொண்டுள்ள காரங்கள் அயோடிக் அமிலத்துடன் வினைபுரிவதால் சோடியம் அயோடேட்டு கிடைக்கிறது.  

:HIO<sub>3</sub> + NaOH → NaIO<sub>3</sub> + H<sub>2</sub>O  

சூடாகவுள்ள அடர் சோடியம் ஐதராக்சைடு கரைசலுடன் அல்லது அதனுடைய கார்பனேட்டுடன் அயோடின் சேர்ப்பதன் மூலமாகவும் இதைத் தயாரிக்க முடியும்.  

;3 I<sub>2</sub> + 6 NaOH → NaIO<sub>3</sub> + 5 NaI + 3 H<sub>2</sub>O  

## வினைகள்
ஐப்போ குளோரைட்டுகள் அல்லது வேறு வலுவான ஆக்சிசனேற்றிகளால் நீர் கரைசலிலுள்ள சோடியம் அயோடேட்டை பர்ரயோடேட்டுகளாக ஆக்சிசனேற்றம் செய்ய முடியும்.  

;NaIO<sub>3</sub> + NaOCl → NaIO<sub>4</sub> + NaCl  

## பாதுகாப்பு
வெப்பம் (இயற்பியல், அதிர்வு, உராய்வு, எளிதில் எரியும் பொருட்கள், ஆக்சிசன் ஒடுக்கிகள், அலுமினியம், கரிமச் சேர்மங்கள், கார்பன், ஐதரசன் பெராக்சைடு, சல்பைடுகள் போன்றவை சோடியம் அயோடேட்டுடன் தொடர்பு கொள்வதை தவிர்க்க வேண்டியது முக்கியமான பாதுகாப்பு நடவடிக்கையாகும்.
# அலுமினியம் ஒற்றைபுளோரைடு


**அலுமினியம் ஒற்றைபுளோரைடு** *( Aluminium monofluoride) )* என்பது AlF என்ற மூலக்கூறு வாய்பாடுடன் கூடிய வேதிச் சேர்மம் ஆகும். உயர்ந்த வெப்பநிலையில் அலுமினியம் முப்புளோரைடை உலோக அலுமினியத்துடன் வினைப்படுத்துவதன் மூலமாக குறிப்பிட்ட இனவரையரைக்குள் அகப்படாத இச்சேர்மத்தைத் தயாரிக்க முடியும். ஆனால் வெப்பநிலை குறைந்தவுடன் இச்சேர்மம் வினைபடு பொருட்கள் நிலைக்கு திரும்பிவிடுகிறது. சிறப்பு அணுக்கூறுகளைப் பயன்படுத்தி அலுமினியம் (I) ஆலைடுகளில் இருந்து தருவிக்கப்படும் வழிப்பொருள் வகைகளில் நிலைப்புத் தன்மையை உண்டாக்க இயலும்.  

இந்தச் சேர்மத்தின் மூலக்கூறுகள் விண்மீனிடை ஊடகத்தில் கண்டறியப்பட்டுள்ளன. அங்கு இவை பரந்த இடைவெளிகளில் காணப்படுவதால் மூலக்கூறிடை மோதல்கள் முக்கியத்துவம் பெறவில்லை.
# அலுமினியம்(II) ஆக்சைடு



**அலுமினியம்(II) ஆக்சைடு** (*aluminium(II) oxide*) அல்லது **அலுமினியம் ஒற்றையாக்சைடு** அல்லது **அலுமினியம் மோனாக்சைடு** (*aluminium monoxide*) என்பது அலுமினியம் மற்றும் ஆக்சிசன் இணைந்து உருவாகும் AlO என்ற மூலக்கூறு வாய்பாடுடன் கூடிய வேதிச் சேர்மம் ஆகும். இது மேல் வளிமண்டலத்தின் அலுமினிய குண்டு வெடிப்புக்கு பின்னரான வாயு நிலையிலும் விண்மீன் உட்கவர் அலைமாலையிலும் கண்டறியப்பட்டுள்ளது.
# உலூத்விக் சுத்ரூவ


**குசுத்தாவ் வில்கெல்ம் லூத்விக் ஸ்த்ரூவ** (**Gustav Wilhelm Ludwig Struve*, நவம்பர் 1, 1858 – நவம்பர் 4, 1920) என்பவர் உருசிய வானியலாளர் ஆவார். உருசிய மொழியில் இவர் **லியூத்விக் ஒத்தோவிச் ஸ்த்ரூவ** (*Людвиг Оттович Струве*) அல்லது **லியூத்விக் ஒத்தனோவிச் ஸ்த்ரூவ*' (*Людвиг Оттонович Струве*) என்றும் அழைக்கப்படுகிறார்.  

## இளமைக்காலமும் கல்வியும்
லூத்விக் ஸ்த்ரூவ புனித பீட்டர்சுபர்க் நகரின் அருகேயுள்ள த்சார் கிராமத்தில் ஓட்டோ வொன் ஸ்ட்ரூவ், எமிலி திர்சன் ஆகியோருக்கு 1858 ஆம் ஆண்டில் பிறந்தார். இவர் தனது குடும்பப் பாரம்பரியத்தின் படி 1876 முதல் 1880 வரை தார்த்து பல்கலைக்கழகத்தில் (இன்றைய எசுத்தோனியாவில்) வானியல் கல்வி பயின்றார். பட்டப்படிப்புக்குப் பின்னர் தனது தந்தையாரின் கீழ் இயங்கி வந்த பூல்க்கோவா வான்காணகத்தில் பட்டப்பின் படிப்பைத் தொடர்ந்தார். 1883 இல் முனைவர் (PhD) பட்டம் பெற்றார். 1983 முதல் 1986 வரை பான், மிலன், பாரிஸ், லைப்சிக் ஆகிய இடங்களிலுள்ள வான்காணகங்களுக்கு சென்று ஆய்வுகளைத் தொடர்ந்தார். 1886 முதல் 1894 வரை தார்த்து வான்காணகத்தில் வானியலாளராகப் பணியாற்றினார். தனது ஐரோப்பியப் பயணங்களின் போது அவதானிக்கப்பட்ட தனது முடிவுகளைக் கொண்டு 1887 இல் habilitation (அறிவியலில் டாக்டர்) பட்டம் பெற்றார்.  

## ஆய்வு
வான்காணகம், 1914.]]  
தந்தையின் இளைப்பாறலுக்கு சிறிது காலத்தின் பின்னர், 1894 இல் குஸ்தாவ் கார்கீவ் பல்கலைக்கழகத்தில் பணியாற்றச் சென்றார். அங்கு 1897 இல் வானியலிலும், புவியுருவவியலிலும் பேராசிரியராகவும், அங்குள்ள வான்கானகத்தின் இயக்குனராகவும் பதவியேற்றார். 1912 இல் கார்கீவ் பல்கலைக்கழகத்தில் இயற்பியல், மற்றும் கணித்த் துறையின் தலைவராக நியமிக்கப்பட்டார். 1919இல் சிம்பெரோபோலில் பேராசிரியரானார். அங்கு அவர் தாரிசு பல்கைக்கழகப் பேராசிரியரானார். 1920 இல் காலமானார்.  

## வானியல் தகைமை
இவரது தந்தையார் தலையாட்ட மாறிலி குறித்து ஆய்வுசெய்ய, சூரியக் குடும்பப் பரிப்புகள் அனைத்திலும் இவர் ஆய்வு மேற்கொண்டார்.இவர் விண்மீன்களின் பரிப்பாய்விலும் இருப்புகளாய்விலும் ஈடுபட்டு நம் பால்வழியின் சுழல்வீதத்தை/சுழல்வேகத்தை மதிப்பீடு செய்தார். மேலும் இவர் முழு நிலா ஒளிமறைப்பின்போது நிகழும் விண்மீன் மறைப்பில் சிறப்புப் பயிற்சி உடையவர்.இவர் வான்புள்ளியியலிலும் சூரியப் பரிப்பிலும் (இயக்கத்திலும்) புலமைச் சான்றவர்.
# எளிய குலம்


கணிதத்தில் **எளிய குலம்** (*trivial group*) என்பது ஒரேயொரு உறுப்பைக்கொண்ட குலமாகும். எளிய குலங்கள் அனைத்தும் சம அமைவியமானவை. எளிய குலத்திலுள்ள அந்த ஒரு உறுப்பு அக்குலத்தின் முற்றொருமை உறுப்பாகும். இந்த முற்றொருமை உறுப்பின் குறியீடுகள்: 0, 1, *e* . இக்குலத்தின் செயலி ∗ எனில் .  

எளிய குலமும் வெற்றுக் கணமும் ஒன்றல்ல; இரண்டும் வெவ்வேறானவை. வெற்றுக் கணத்தில் உறுப்புகளே கிடையாது, அதாவது அதில் முற்றொருமை உறுப்பு இல்லை; எனவே அது வெற்றுக்கணம் ஒரு குலமாகாது.  

ஒரு குலம் *G* இன் முற்றொருமை உறுப்பு மட்டும் கொண்ட குலம் *G* இன் உட்குலமாக இருக்கும் என்பதால், எளிய குலமானது *G* இன் ”எளிய உட்குலம்” என அழைக்கப்படுகிறது.  

ஒரு குலத்திற்கு ”எளிதற்ற தகு உட்குலங்களே இல்லை”யெனக் கூறப்பட்டால், எளியகுலம் மற்றும் அதேகுலம் *G* மட்டுமே அக்குலத்தின் உட்குலங்கள் எனப் பொருளாகும்.  

## பண்புகள்
எளிய குலம் முதலாம் வரிசை சுழற்குலமாகும். இதனால் எளிய குலத்தினை Z<sub>1</sub> அல்லது C<sub>1</sub> என்றும் குறிக்கலாம். எளிய குலத்தின் செயலி ”கூட்டல்” எனில் அது ”0” எனக் குறிக்கப்படும். எளிய குலத்தின் செயலி ”பெருக்கல்” எனில் அது ”1” எனவும் குறிக்கப்படும்.
# ஜி. டி. கார் அருங்காட்சியகம்


**ஜி. டி. கார் அருங்காட்சியகம்** (*Gedee Car Museum*) என்பது தமிழ்நாட்டின் கோயமுத்தூர் நகரில் அவினாசி சாலையில் ஜி.டி. நாயுடு அறக்கட்டளையால் துவக்கி நடத்தப்பட்டுவரும் விலை மதிப்புள்ள பழம்பெரும் கார்களுக்கான அருங்காட்சியகம் ஆகும். இங்கு சுமார் 60 பழங்காலக் கார்கள் காட்சிப்படுத்தப்பட்டுள்ளன. மேலும் இங்கு பெரியார் ஈ.வெ.ரா. தனது சுற்றுப் பயணத்துக்கு பயன்படுத்திய படுக்கை வசதியுடன் கூடுய வாகனம், ஜி.டி. நாயுடுவின் யுனைடெட் மோட்டார் சர்வீஸ் நிறுவனம் சார்பில் கோவையில் இருந்து பழனிக்கு இயக்கி வந்த ஒரு பேருந்து போன்றவை இடம் பெற்றுள்ளன.  

இவ்வருங்காட்சியகத்தில் அமெரிக்கா, ஜெர்மனி, இங்கிலாந்து, ஜப்பான், ஸ்பெயின் போன்ற பல்வேறு நாடுகளில் 1886-ம் ஆண்டு வடிவமைக்கப்பட்ட பென்ஸ் மோட்டார் வேகான் கார் முதல் நவீன கால பந்தயக் கார் என மிகப்பெரிய மோட்டார் வாகனத் தயாரிப்பு நிறுவனங்களால் தயாரிக்கப்பட்ட கார்கள் உள்ளன.  

இங்குள்ள சுமார் நூறு ஆண்டுகள் பழமை வாய்ந்த கார்கள் ஜி.டி.நாயுடு மற்றும் அவரது குடும்பத்தினரால் வாங்கிச் சேகரிக்கப்பட்டவை. சுமார் 8 பழமையான கார்கள் மட்டும் வேறுநபர்களிடம் இருந்து அருங்காட்சியகத்துக்காக பெறப்பட்டுள்ளன.  

### காட்சியகம்

## மேற்கோள்

## வெளியிணைப்புகள்
- ஜி. டி. கார் அருங்காட்சியக இணையதளம்
# யோகா தில்லைநாதன்

**யோகா தில்லைநாதன்** ஒரு வானொலிக் கலைஞர். சிறந்த நாடகக் கலைஞர். ஒரு கலைக்குடும்பத்தின் ஊடாக இளம் வயதிலேயே கலைத்துறைக்கு வந்தவர். குழந்தைக் கலைஞராக தனது ஐந்தாவது வயதிலேயே இலங்கை வானொலியில் இணைந்து கொண்டவர். 1966 இல் பகுதிநேர அறிவிப்பாளராக தமிழ் வர்த்தக சேவையில் இணைந்து படிப்படியாக உயர்ந்து இறுதியில் கட்டுப்பாட்டாளராகப் பணியாற்றியவர். இலங்கை வானொலியில் பூவும் பொட்டும், மணி மலர், இசையும் கதையும், போன்ற பல நிகழ்ச்சிகளின் தயாரிப்பாளராக இருந்தவர். 35 ஆண்டுகள் ஒலிபரப்புத் துறையில் அதனையே தனது முழுநேரத் தொழிலாக ஏற்றுப் பணியாற்றியவர். இவர் 1985 இல் இங்கிலாந்துக்குப் புலம் பெயர்ந்து 1988 இல் ஸ்பெக்கரம் அனைத்துலக வானொலியிலும், 1989 இல் சன்றைஸ் வானொலியிலும் தனது தனித்துவமான தமிழ்சேவையை ஆரம்பித்தவர். இவரது கானக்குயில் நிகழ்ச்சி சர்வதேசப் புகழ் பெற்றது.  

## நடித்த திரைப்படம்
- டாக்ஸி ட்ரைவர்
- நெஞ்சுக்கு நீதி
- குத்து விளக்கு
- பொன்மணி
# எம். எஸ். இராஜேஸ்வரி


**எம். எஸ். இராஜேஸ்வரி** (24 பெப்ரவரி 1932 – 25 ஏப்ரல் 2018) தமிழ்த் திரைப்படப் பின்னணிப் பாடகி ஆவார். *சுண்டலிக்கும் சுண்டலிக்கும் கல்யாணமாம்* (கைதி கண்ணாயிரம்), *சிட்டுக் குருவி சிட்டுக்குருவி சேதி தெரியுமா* (டவுன் பஸ்) போன்ற குழந்தைத்தனமான பாடல்களால் பரவலாக அறியப்படுகிறார். நடிகர் கமலஹாசன் தமது திரைப்பட வாழ்வைத் தொடங்கிய களத்தூர் கண்ணம்மா திரைப்படத்தில் *அம்மாவும் நீயே அப்பாவும் நீயே* என்ற குழந்தைப்பாடல் இன்றும் நினைவு கூரப்படுகிறது. 500 பாடல்களுக்கும் மேலாகப் பாடியுள்ள இராசேசுவரி 1947இல் தமது திரையுலக வாழ்வை ஏவிஎம் நிறுவனத்தின் நாம் இருவர் திரைப்படத்தில் துவங்கினார். முதன்மை திரை பின்னணிப் பாடகர்களான டி.எம்.சௌந்தரராஜன், சீர்காழி கோவிந்தராஜன், ஏ. எம். இராஜா, கே.ஜே.யேசுதாஸ், எஸ். பி. பாலசுப்பிரமணியம் ஆகியோருடன் தமிழ், தெலுங்கு, மலையாளம் மற்றும் கன்னட மொழிகளில் பாடியுள்ளார்.  

## வாழ்க்கைக் குறிப்பு
ராஜேஸ்வரி 1932 பெப்ரவரி 24 ஆம் நாள் மதுரை சடகோபன், டி. வி. ராஜசுந்தரி ஆகியோருக்கு மயிலாப்பூரில் பிறந்தார். தாயார் இராஜசுந்தரி பாடகியும், நாடக நடிகையும் ஆவார். சிறுவயதில் இருந்தே பாடுவதில் ஆர்வமாயிருந்த ராஜேசுவரியை இவர்களது குடும்ப நண்பர் பி. ஆர். பந்துலு திரைப்படங்களுக்கு அறிமுகப்படுத்தி வைத்தார். இவரது முதல் பாடல் *மையல் மிகவும் மீறுதே..* 1946 இல் வெளிவந்த விஜயலட்சுமி திரைப்படத்தில் இடம்பெற்றது.  

காரைக்குடியில் அப்போது இருந்த ஏவிஎம் கலையகத்தில் ஆர். சுதர்சனம் ராஜேஸ்வரியை மெய்யப்பச் செட்டியாரிடம் அறிமுகம் செய்து வைத்தார். செட்டியார் அவரை மாதச் சம்பளத்தில் தமது கலையகத்தில் சேர்த்துக் கொண்டார். இந்தியில் வெற்றிகரமாக ஓடிய ராமராஜ்யா திரைப்படத்தை தமிழில் மொழிமாற்றம் செய்து வெளியிட்டார். அதில் இராஜேஸ்வரி நான்கு பாடல்களைப் பாடினார்.  

ஏவிஎம் கலையகம் காரைக்குடியில் இருந்து சென்னைக்கு இடம் மாறிய போது ராஜேசுவரியும் சென்னை வந்தார். நாம் இருவர் திரைப்படத்தில் *கருணாமூர்த்தி காந்தி மகாத்மா*, *மகான் காந்தி மகான்* ஆகிய இரு பாடல்களை ராஜேசுவரி பாடினார். பாடல்களுக்காகவே இத்திரைப்படம் வெற்றிகரமாக ஓடியது. அடுத்து வேதாள உலகம் திரைப்படத்தில் எஸ். வி. வெங்கட்ராமன் இசையில் *ஆகா ஆனந்தமானேன்* என்ற பாடலைப் பாடினார். வாழ்க்கை படத்தில் *உன் கண் உன்னை ஏமாற்றினால்* என்ற பாடலை டி. ஆர். ராமச்சந்திரனுடன் இணைந்து பாடினார். இவருக்கு ஒரு மகனும், மகளும் உள்ளனர்.
# இந்திரன் பழி தீர்த்த படலம்


**இந்திரன் பழி தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் முதல் படலமாகும்.  

## சுருக்கம்
இப்படலத்தில் தேவலோகத்தின் அரசனான இந்திரனை காணவந்த தேவ குருவான பிரகஸ்பதி, இந்திரன் தேவமகளீர்களுடன் இருப்பதைக் கண்டு சினம்கொண்டு சென்றுவிடுகிறார். அதன் பின் தேவர்கள் மூலம் குரு வந்ததை அறிந்த இந்திரன் அவரைக் காண ஐராவதமாகிய தனது வாகனத்தில் செல்கிறான். குருவைக் காண இயலாத இந்திரன், பிரம்மாவின் ஆலோசனைப்படி அரக்கன் துவஷ்டா என்பவரின் மகனான விஸ்வரூபன் என்பவரை தேவர்களின் குருவாக ஆக்கினார்.  

கோபம் கொண்டு சென்றுவி்ட்ட பழைய குருவான பிரகஸ்பதியை சமாதனம் செய்ய இந்திரன் யாகம் செய்ய தீர்மானித்தார். ஆனால் அரக்கர் குலத்தினை சார்ந்தவர் என்பதால் விஸ்வரூபன் அரக்கர்கள் வாழ்வதற்கு ஏற்றவாறு மந்திரத்தினை மாற்றி யாகம் செய்தார். இதனை அறிந்த இந்திரன் விஸ்வரூபனை வஜ்ராயுதத்தினால் தாக்கி அழித்தார். ஆனால் துவஷ்டா யாகமொன்றினை செய்து இந்திரனை அழிக்க ஒரு அரக்கனை உருவாக்கினார். அவனுக்கு விஸ்வரூபன் என தன் மகன் பெயரையே இட்டார். விஸ்வரூபன் இந்திரனை தாக்கும் பொழுது இந்திரன் மயங்கிவிழுந்தார்.  

இந்திரன் இறந்துவிட்டதாக எண்ணிய விஸ்வரூபன் அவ்விடம் விட்டு சென்றார். பின் மயக்கத்திலிருந்து எழுந்த இந்திரன், திருமால் கூறியவாறு ததிசி முனிவருடைய எலும்பினை வஜ்ஜிராயுதமாக பெற்றுக்கொண்டார். அதனைக் கொண்டு விஸ்வரூபனை அழித்தார். அதன் காரணமாக பிரம்மஹத்தி தோசம் எனும் கொலைப் பாவம் இந்திரனை பற்றிக் கொண்டது. அதனை தீர்க்க பூமிக்கு வந்தார்.  

கடம்ப வனத்தில் ஒரு லிங்கத்தினையும், குளத்தினையும் கண்டார். அந்த குளம் தாமரைகள் நிறைந்ததாக இருந்தது. அந்தக் குளத்தில் குளித்து, லிங்கத்திற்கு பூசை செய்து தன்னுடைய பிரம்மஹத்தி தோசத்தினை போக்கிக் கொண்டார். உடன் வந்த தேவர்களில் சிற்பியான விஸ்வகர்மாவை அவ்விடத்தில் உள்ள இறைவனுக்காக கோயில் அமைக்க கூறினார். விஸ்வகர்மா லிங்கத்திற்கு எட்டு யானைகள் தாங்கும் விமானத்தினை உருவாக்கினார். இந்திரனும், இந்திரானியும், தேவர்களும் இறைவனை வழிபட்டனர்.  

அத்தலத்தில் இருந்த இறைவன் சொக்கநாதன் எனவும், சோமசுந்ததர் என்றும் அழைக்கப்பட்டார்.  

## காண்க

## ஆதாரங்கள்
# கனகசுந்தரசுவாமி வீரவாகு


**கனகசுந்தரசுவாமி வீரவாகு** (*Kanagasundaraswami Veerabahu*, 30 சூன் 1948 - 17 பெப்ரவரி 2015) இலங்கைத் தமிழ் அரசியல்வாதியும், மாகாணசபை உறுப்பினரும் ஆவார்.  

புதுக்குடியிருப்பு கிராம அலுவலராகப் பணியாற்றிய கனகசுந்தரசுவாமி வீரவாகு 2013 மாகாணசபைத் தேர்தலில் இலங்கைத் தமிழரசுக் கட்சியின் சார்பில் தமிழ்த் தேசியக் கூட்டமைப்பு வேட்பாளராக முல்லைத்தீவு மாவட்டத்தில் போட்டியிட்டு 8,702 வாக்குகள் பெற்று வட மாகாண சபைக்குத் தெரிவானார். இவர் வடமாகாண சபை உறுப்பினராக வீரசிங்கம் மண்டபத்தில் முதலமைச்சர் க. வி. விக்னேஸ்வரன் முன்னிலையில் 2013 அக்டோபர் 11 அன்று பதவியேற்றார். இதன் பின்னர் அமைக்கப்பட்ட வட மாகாண சபையில் இவர் சுற்றுச் சூழல் பாதுகாப்பு, விவசாயம், கால்நடை வளர்ப்பு, நீர்ப்பாசன மற்றும் சுற்றாடல் அமைச்சில் உதவி அமைச்சராக நியமிக்கப்பட்டார்.  

## மறைவு
புற்றுநோயால் பாதிக்கப்பட்ட கனகசுந்தரசுவாமி வவுனியாயில் உள்ள தனியார் மருத்துவமனையில் சிகிச்சை பெற்று வந்தார். பின்னர் இவர் யாழ்ப்பாணம் பொது மருத்துவமனைக்குக் கொண்டு செல்லப்பட்டு 2015 பெப்ரவரி 17 இல் காலமானார்.